Cuneiform Tablet Prague I 521
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
PUZUR₄-a-šur ù a-mur-DINGIR ma-aḫ-ri-ni ni-kà-sí i-sí-ú um-ma PUZUR₄-a-šur-ma a-na a-mur-DINGIR-ma 1 ma-na KÙ.BABBAR a-na šu-mì-kà i-na a-lim{ki} áš-qú-ul ma-ḫi-ir a-lim{ki} i-na lu-qú-tí-a ša iš-tù a-lim{ki} ta-ar-de₈-a-ni 14 ma-na AN.NA i-na ni-ip-lá-ti-a ṣa-ḫe-er um-ma a-mur-DINGIR-ma mì-šu-ma na-áš-pé-er-tám ša ki-ma i-a-tí ki-ma 1 ma-na KÙ.BABBAR ta-áš-qú-lu-ú lá tù-ub-lam₅ um-ma PUZUR₄-a-šur-ma šu-ma 1 ma-na KÙ.BABBAR a-na ša ki-ma ku-a-tí lá áš-qú-ul 2 ma-na KÙ.BABBAR lá-áš-qú-lá-kum ù a-šu-mì 0.16666 GÍN.TA ša TÚG e-mu-du-ni um-ma PUZUR₄-a-šur im-dí-DINGIR lu ni-iš-al-ma a-da-na-kum ù a-šu-mì kà-ṣa-ri-kà šu-be-lim ni-ša-al a-na a-wa-tim a-ni-a-tim kà-ru-um bu-ru-uš-ḫa-dum i-dí-ni-a-tí-ma <big_gap> ni-kà-sí <big_gap> <gap> šu <big_gap> IGI a-<gap> <big_gap>